Bioestadística - Uiquipedia

# Bioestadística

### De Uiquipedia

La bioestadística, davezu, ye l'aplicación de la estadística a la bioloxía. Por mor de que les custiones a investigar en bioloxía son de ñatura pervariada, por exemplu, la medicina, ciencies agropecuaries y forestales, la bioestadística espardió los sos dominios pa incluyir cualaquier modelu cuantitativu, non sólu estadísticu, que puea ser usáu pa retrucar a estes necesidaes.

La bioestadística pue ser considerada como una rama, altamente especializada, de la informática médica que pue ser, a la so vegada, complementada pola bioinformática.

L'aplicación resulta anguaño necesaria, nos campos de:

- salú pública, qu'inclúi: epidemioloxía, nutrición, salú ambiental ya n'investigación de servicios sanitarios.
- xenómica y poblaciones xenétiques
- medicina
- ecoloxía
- bioensayos

La collaboración de la bioestadística foi clave nel desendolque de nuevos fármacos, nel entendimientu d'enfermedaes cróniques como'l cáncanu y el sida, y estos son dellos de los miles d'exemplos posibles.

La estrecha rellación de la Estadística col métodu científicu fae de la Bioestadística una disciplina imprescindible na mayoría de los proyeutos nel área teunolóxica.

El pensamientu estadísticu nun sólu resuelve ya entiende la complexa metodoloxía pa dar rempuesta a hipótesis, sinón que ye quien a organizar el “sistema” qu'involucra la investigación dende'l diseñu xeneral, diseñu de muestreu, control de calidá de la información, analís y presentación de resultaos.

Retrieved from "http://ast.wikipedia.org../../../b/i/o/Bioestad%C3%ADstica.html"

Categoríes: Medicina | Bioloxía

##### Views

- Artículu
- Discusión
- Revisión actual

##### Buscar

##### Otres llingües

- Deutsch
- English
- Español
- עברית
- Português
- Svenska
- Türkçe
- 中文